CELEX: 22007D0088
Language: sk
Date: 2007-07-06 00:00:00
Title: Rozhodnutie Spoločného výboru EHP č. 88/2007 zo 6. júla 2007 , ktorým sa mení a dopĺňa príloha XIII (Doprava) k Dohode o EHP

13.12.2007   
            
            
               SK
            
            
               Úradný vestník Európskej únie
            
            
               L 328/34
            
         
      ROZHODNUTIE SPOLOČNÉHO VÝBORU EHP
   
   č. 88/2007
   zo 6. júla 2007,
   ktorým sa mení a dopĺňa príloha XIII (Doprava) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XIII k dohode bola zmenená a doplnená rozhodnutím Spoločného výboru EHP č. 54/2007 z 8. júna 2007 (1).
            
         
               (2)
            
            
               Smernica Európskeho parlamentu a Rady 2006/94/ES z 12. decembra 2006 o vytvorení spoločných pravidiel pre určité typy cestnej prepravy tovarov (kodifikované znenie) (2) sa má začleniť do dohody.
            
         
               (3)
            
            
               Smernica 2006/94/ES zrušuje prvú smernicu Rady z 23. júla 1962 o vytvorení spoločných pravidiel pre určité typy cestnej prepravy tovarov medzi členskými štátmi (3), ktorá je začlenená do dohody, a preto je potrebné ju v rámci dohody zrušiť.
            
         
               (4)
            
            
               Smernica 2006/94/ES je kodifikovaným znením zrušeného aktu, preto je potrebné zachovať súčasnú úpravu EHP k posledne menovanému,
            
         ROZHODOL TAKTO:
   Článok 1
   Znenie bodu 25 (prvá smernica Rady z 23. júla 1962) prílohy XIII k dohode sa nahrádza týmto textom:
   
      „32006 L 0094: smernica Európskeho parlamentu a Rady 2006/94/ES z 12. decembra 2006 o vytvorení spoločných pravidiel pre určité typy cestnej prepravy tovarov (kodifikované znenie) (Ú. v. EÚ L 374, 27.12.2006, s. 5).“
   
   Ustanovenia smernice sa na účely tejto dohody vykladajú s touto úpravou:
   
      „Ustanovenia smernice sa uplatňujú iba na prepravu na vlastné náklady.“
   
   Článok 2
   Znenie smernice 2006/94/ES v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 7. júla 2007 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (4).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 6. júla 2007
      
         
            Za Spoločný výbor EHP
         
         
            predseda
         
         Stefán Haukur JÓHANNESSON
         
      
   
   
      (1)  Ú. v. EÚ L 266, 11.10.2007, s. 14.
   
      (2)  Ú. v. EÚ L 374, 27.12.2006, s. 5.
   
      (3)  Ú. v. ES  70, 6.8.1962, s. 2005/62.
   
      (4)  Ústavné požiadavky neboli oznámené.